nvidia/miracl-vision huggingface dataset:
Diamond Platnumz

Nasibu Abdul Juma Issaack (maarufu kwa jina la kisanii kama Diamond Platnumz; majina mengine ya kisanii ni kama Chibu, Simba, Nasibu kichwa, Simba la masimba ama Dangote; alizaliwa Dar es Salaam, Tanzania, 2 Oktoba 1989) ni mwimbaji wa nyimbo za Bongo Flava na Mtumbuizaji kutoka Tanzania. Ni mwimbaji na mtunzi wa muziki wa Kitanzania ambaye ana uwezo mkubwa wa kiushindani, hivyo ana mashabiki wengi ndani na nje ya Tanzania. Inasemekana kuwa ndiye msanii wa Afrika Mashariki na Kati anayependwa na kupambwa na watu wengi zaidi kwa sasa. Amekuwa na nyimbo nyingi zikiwa ni pamoja na "Number One" ambao aliimba na mwimbaji tokea nchini Nigeria maarufu kama Davido. Na mwingine ni Komasava (Comment Ça Va)-Remix aliowashirikisha wasanii kutoka Afrika ya Kusini, Khalil Harrison na Chley Nkosi pamoja na Jason Derulo kutoka Marekani Nasibu Juma ameshinda tuzo nyingi zinazoandaliwa "Channel O" na "Hip-hop Music Awards". Pia amefanya kazi katika Mkutano Mkuu wa Ndugu Afrika Mei 2012. Inaaminika kuwa ni msanii anayelipwa kutumbuiza kwenye tamasha kutoka nchini Tanzania kwa bei ya juu kabisa na makampuni ya simu ya mkononi mwaka 2013, pamoja na kuwa kati ya wasanii wanaopata kipato cha juu zaidi katika sekta ya muziki Afrika Mashariki. Aidha msanii huyu amekuwa hasimu mkubwa wa kimuziki na msanii Ali Kiba ijapokuwa wote wawili wamekuwa wakikataa uhasama baina yao wakihamishia tuhuma hizo kwa mashabiki. Mzaliwa wa Dar es Salaam mwenye asili ya Kigoma, Diamond ni Mwislamu. Mwaka 2010, alikubali chama tawala cha Tanzania, Chama Cha Mapinduzi (CCM) na mgombea wake wa urais, Jakaya Kikwete. Pia aliandika remix ya wimbo wake mmoja. Nasibu Juma anasimamiwa na Babu Tale pamoja na Said Fella kutoka sekta ya muziki wa Tanzania
Kumi na tano

Kumi na tano ni namba inayoandikwa 15 kwa tarakimu za kawaida na XV kwa zile za Kirumi. Ni namba asilia inayofuata 14 na kutangulia 16. Vigawo vyake vya namba tasa ni: 3 x 5.
Cristiano Ronaldo

Cristiano Ronaldo dos Santos Aveiro, GOIH, ComM (matamshi ya Kireno: [kɾiʃ'tjɐnu ʁunaɫdu]; alizaliwa kwenye kisiwa cha Madeira, Ureno, 5 Februari 1985) ni mchezaji soka wa Ureno. Nafasi yake ni mshambuliaji; kwa sasa anacheza nchini Saudi Arabia katika klabu ya Al-Nassr na timu ya taifa lake. Mara nyingi huchukuliwa kuwa mchezaji bora duniani na kuonekana kuwa mmojawapo kati ya wachezaji wazuri wa nyakati zote. Ronaldo amepata tuzo tano za FIFA Ballon d'Or, ambayo ni zaidi ya mchezaji yeyote wa bara Ulaya, na ni mchezaji wa kwanza katika historia kushinda mara nne viatu vya dhahabu. Ameshinda tuzo 27 katika kazi yake, ikiwa ni pamoja na mataji matano ya ligi kuu, vikombe vya UEFA Champions League na moja ya UEFA nations league. Ronaldo atastaafu na kumbukumbu za mabao mengi rasmi yaliyofungwa katika ligi za juu za Ulaya, Ligi ya Mabingwa ya UEFA kwa ngazi ya klabu na ya mataifa, pamoja na magoli mengi yaliyofungwa katika michuano ya UEFA Msimu wa Ligi. Amefunga mabao zaidi ya 600 katika klabu yake na nchi yake. Alizaliwa São Pedro, Funchal, na alikulia parokia ya Funchal ya Santo António, kama mtoto mdogo zaidi wa Maria Dolores dos Santos Aveiro ambaye alikuwa mpishi, na José Dinis Aveiro, aliye kuwa anafanya kazi katika bustani ya manispaa ambaye alikuwa katika kitengo cha muda. Jina la pili alilopewa, "Ronaldo", ni la rais wa Marekani Ronald Reagan. Kaka yake wa kwanza anaitwa Hugo, baada ya kaka yake ana dada wawili, Elma na Liliana Cátia. Bibi upande wa baba yake anaitwa, Isabel da Piedade, alikuwa anaishi São Vicente, Cape Verde. Ronaldo alikulia katika nyumba ya Wakatoliki maskini, akikaa chumba kimoja na dada yake na kaka yake
Wayne Rooney

Wayne Rooney alikuwa mchezaji wa kandanda aliyeichezea hasa timu ya Manchester United. Amezaliwa tarehe 28 Oktoba 1985 katika mji wa Liverpool katika nchi ya Uingereza. Alichezea timu ya taifa ya Uingereza katika kombe la dunia mwaka wa 2006 akiwa na umri wa miaka 21. Inasemekana kuwa Rooney aliwahi kupitia mafunzo ya bondia kabla ajiunge na soka. Baada ya kuachana na Man United alihamia katika klabu cha Everton na kuichezea mechi yake ya kwanza dhidi ya Gormahia ya Kenya katika finali ya michezo ya sportpesa huko nchini Tanzania na kufunga bao. Mchezaji huyo alikuwa anavaa jezi namba 10 na kucheza nafasi ya kiungo mshambuliaji. Mchezaji huyo alilipwa mshahara mkubwa kuliko wote Uingereza, kiasi cha paundi 300,000 kwa wiki.
Thelathini na tano

Thelathini na tano ni namba inayoandikwa 35 kwa tarakimu za kawaida na XXXV kwa zile za Kirumi. Ni namba asilia inayofuata 34 na kutangulia 36. Vigawo vyake vya namba tasa ni: 5 x 7.
Arubaini na tatu

Arubaini na tatu au arobaini na tatu ni namba inayoandikwa 43 kwa tarakimu za kawaida na XLIII kwa zile za Kirumi. Ni namba asilia inayofuata 42 na kutangulia 44. 43 ni namba tasa.
Anthony Martial

Anthony Martial (amezaliwa 5 Desemba 1995 nchini Ufaransa) ni mchezaji wa mpira wa miguu wa timu ya taifa ya Ufaransa. Alianza kuchezea klabu ya Monaco; kuanzia mwaka 2015 anachezea klabu ya Manchester United.
Alexis Sanchez

Alexis Sanchez (amezaliwa tarehe 19 Desemba, 1988) ni mchezaji wa mpira wa miguu kutoka nchi ya Chile. Alianza kucheza klabu ya Barcelona F.C. kabla ya kusajiliwa na klabu iliyoko Uingereza iitwayo Arsenal kabla ya kusajiliwa na wababe wa Old Trafford. Mpaka sasa Alexis anaichezea timu ya Manchester United, ila aliondoka kuelekea italia kujiunga na lnternazionale kwa mkopo. Alexis Sanchez alianza kucheza mpira nyumbani kwao Tocopila (Chile) kabla ya kusajiliwa na Colocolo ya nyumbani kwao. Baadae alisajiliwa na Udinese ya Italia kabla ya kupelekwa kwa mkopo huko River Plate ya Argentina. Alirejea Udinese kabla ya kusajiliwa na Barcelona.
Hamsini na tano

Hamsini na tano ni namba inayoandikwa 55 kwa tarakimu za kawaida na LV kwa zile za Kirumi. Ni namba asilia inayofuata 54 na kutangulia 56. Vigawo vyake vya namba tasa ni: 5 x 11.
Sitini

Sitini (kutoka Kiarabu ستون) ni namba inayoandikwa 60 kwa tarakimu za kawaida na LX kwa zile za Kirumi. Ni namba asilia inayofuata 59 na kutangulia 61. Vigawo vyake vya namba tasa ni: 2 x 2 x 3 x 5.
Kimiji

Kimiji (pia Kidhammai au Kisajolang) ni lugha ya Kisino-Tibeti nchini Uhindi inayozungumzwa na Wamiji. Mwaka wa 2001 idadi ya wasemaji wa Kimiji imehesabiwa kuwa watu 6500. Kufuatana na uainishaji wa lugha, Kimiji iko katika kundi la Kihrusish.
Tauni

Tauni (au kipukusa; kwa Kiingereza: plague au pestilence) ni ugonjwa unaoambukiza watu wengi sana unaosababishwa na bakteria Yersinia pestis ya familia Enterobacteriaceae. Inapatikana kwa kawaida katika maeneo kadhaa ya dunia yasiyo na maendeleo. Kadiri ya athira juu ya mapafu na hali nyingine za mgonjwa, inaweza kuenea kupitia hewa, kwa kugusana na kwa nadra kwa njia ya chakula kisichopikwa vya kutosha. Dalili zinategemea ugonjwa umemshika mtu wapi zaidi: tezi, mishipa ya damu au mapafu. Tiba ikiwahi inaweza kumponya mtu. Zamani tauni iliua watu wengi: kwa miaka michache hata nusu ya Wachina wote, halafu theluthi ya Wazungu wote. Biblia inazungumzia ugonjwa huo. Barani Afrika ugonjwa ulienea mara kadhaa, lakini mtawanyiko wa watu katika maeneo makubwa haukuisaidia tauni kuwapata watu wengi zaidi kama kwenye msongamano mkubwa. Ni maarufu juhudi za Wajerumani kukomesha tauni katika koloni lao la Afrika Mashariki ya Kijerumani mwishoni mwa karne ya 19 kwa kulipa kiasi kadhaa kwa kila mzoga wa panya, mnyama anayesambaza bakteria hizo kupitia viroboto wake.
Kimundari (Uhindi)

Kimundari ni lugha ya Kiaustro-Asiatiki nchini Uhindi, Bangladesh na Nepal inayozungumzwa na Wamundari. Mwaka wa 2001 idadi ya wasemaji wa Kimundari imehesabiwa kuwa watu 1,110,000. Pia kuna wasemaji 2500 nchini Bangladesh (2005) na 7780 nchini Nepal (2006). Kufuatana na uainishaji wa lugha, Kimundari iko katika kundi la Kimunda. Wengine hudai kwamba hakuna tofauti kati ya Kimundari na Kimunda.
Kidubini

Vidubini (kwa Kiingereza: microorganism au microbe) ni jina la kundi la viumbehai vidogo sana. Kidubini hakionekani kwa macho bali kwa msaada wa kitambo kama hadubini pekee. Vidubini ni kundi lenye tabia tofauti sana kati yao. Vingi vyao vina seli moja pekee lakini kuna pia vidubini vyenye seli kadhaa kama vile kuvu na algae. Tabia ya pamoja ni udogo pekee. Kati ya vidubini kuna Aina nne za kwanza zinaweza kuishi peke yao au ndani ya miili ya viumbehai wengine. Virusi huongezeka ndani ya viumbehai hao pekee.  Wataalamu wengine hawahesabu virusi kati ya vidubini kwa sababu si viumbehai kweli. Vidubini ni muhimu sana katika mchakato wa uhai; algae ya diatomi zinatekeleza sehemu kubwa ya usanisinuru duniani ambayo ni msingi wa lishe ya mimea na wanyama wengi. Vidubini vingine ni vidusia au pathojeni za magonjwa ya kuambukiza. Kwa jumla idadi ya vidubini ni kubwa kabisa kuliko viumbehai wote wengine na asilimia 70 za biomasi duniani ni vidubini. Maana yake ni kwamba kwa pamoja viumbe hivi vidogo visivyoonekana kwa macho ni vizito kushinda wanyama na mimea yote ya dunia
Spora

Spora ni jina la hatua ya uzazi bila ngono. Pengine huitwa kiiniyoga au kijimbegu pia, lakini jina la kwanza linafaa viyoga tu. Kwa kawaida spora zina seli moja tu na kuwa haploidi, yaani zina seti moja ya ADN. Viumbehai vyote vilivyo na seli zenye kiini, vina spora lakini zinaonekana vizuri tu katika protozoa, kuvu, miani na mimea ambayo sina mbegu (k.m. vigoga na aina za madege au majimbi). Spora zinazoishi nje humea katika viumbe haploidi. Pengine viumbe hivi vinazaa spora tena, pengine vinamea kwa kuwa gametofiti. Kuna aina mbili za gametofiti: moja ina jinsia ya kiume na ingine jinsia ya kike. Kila aina inazaa gameti na lazima gameti moja ya kiume na moja ya kike ziungane ili kuwa zigoti. Halafu zigoti humea katika kiumbe diploidi, yaani kina seti mbili za ADN. Kiumbe hiki kitazaa spora tena
Hume Highway

Hume Highway ni barabara katika Australia kati ya Sydney na Melbourne.
Jimbo Kuu la Kampala

Umoja wa MunguUtatu (Baba, Mwana, Roho Mtakatifu)Umwilisho Maisha ya YesuMsalaba Ufufuko KupaaHistoria ya Wokovu UfunuoBiblia Mapokeo Ualimu DogmaNeema Dhambi Wokovu SakramentiWatakatifu Bikira Maria Papa: FransiskoUrika wa maaskofu Mitaguso mikuuKundi la MakardinaliKanisa la KilatiniMakanisa Katoliki ya Mashariki Historia UkristoUkatoliki Mlolongo wa KitumeSifa nne za Kanisa Utetezi EkumeniMaisha ya kiroho Amri Kumi UtawaSala Falsafa TeolojiaMuziki Sanaa Sayansi Liturujia Mwaka wa KanisaEkaristi Liturujia ya Vipindi Liturujia ya Kilatini (Roma Liturujia ya Trento Milano Toledo Braga Lyon Canterbury)Liturujia ya Armenia Liturujia ya MisriLiturujia ya Ugiriki Liturujia ya AntiokiaLiturujia ya Mesopotamia Jimbo Kuu la Kampala (kwa Kilatini Archidioecesis Kampalaensis) ni mojawapo kati ya majimbo 20 ya Kanisa Katoliki nchini Uganda na kama hayo yote linafuata mapokeo ya Kiroma. Kikanisa lina majimbo ya Kasana-Luweero na Kiyinda-Mityana, Lugazi na Masaka chini yake. Askofu mkuu wake wa mwisho, Cyprian Kizito Lwanga, amefariki mwaka 2021, hivyo jimbo kwa sasa halina askofu. Eneo ni la kilometa mraba 3,644, ambapo kati ya wakazi 3,950,800 (2013) Wakatoliki ni 1,660,500 (42.0%).
Kimelea

Kimelea (pia: kidusia; kwa Kiingereza parasite) ni kiumbehai ambaye anaishi ndani au juu ya kiumbehai mwingine wa spishi tofauti na kupata virutubishi kutokana na mwili wa kiumbe huyo, ambaye kwa kawaida ni mkubwa zaidi, bila kumpa kiumbe mwenyeji faida yoyote. Kinyume chake, mara nyingi analeta hasara au kusababisha ugonjwa. Vimelea vingi ni vidogo sana vikiishi ndani ya wanyama au binadamu. Vimelea vingine ni vikubwa kiasi cha kuonekana kwa jicho: Vimelea vingine ni vidogo mno, vinaonekana kwa hadubini tu: Kuna pia wanyama wakubwa zaidi wanaotumia mbinu za kimelea kwa mfano ndege kama vile kekeo, fumbwe au kinili wanaotega mayai katika matego ya spishi nyingine. Kuna mimea inayopata lishe kwa kutumia moja kwa moja majimaji ya mimea mingine na aina kadhaa kati ya hizi zinaendelea bila kutumia usanisinuru kabisa. Vimelea mara nyingi hudhoofisha viumbehai wenyeji wao vinamoishi na vinaweza kusababisha magonjwa; kwa kawaida haviwaui mara moja, maana kimelea kinachomwua mwenyeji wake kitakosa mahali pa kuishi. Vimelea vingi vinahitaji mazingira ya mwili wa spishi fulani vikiweza kuishi hapo tu. Vimelea hawa ni kama chawa, kunguni na kupe ambao huishi nje ya mwili wa mwenyeji (ecto-parasites) na hufyonya damu na kutaga mayai juu yake. Huenda wakasambaa kutoka kwa mtu mmoja hadi mwingine. Wao hungojea mwenyeji aje karibu nao ambapo wanamnata na kuanza kumtegemea kwa lishe na pia kwa pahala pa kuzalisha.
Kichoma-mguu

Kichoma-mguu, kichoma-nguo au kishona-nguo (Heteropogon contortus) ni spishi ya nyasi katika nusufamilia Panicoideae. Lakini majina haya hutumika vilevile kueleza mmea mwingine: Bidens pilosa, gugu baya shambani. H. contortus inatokea kanda za tropiki za Afrika, Asia ya Kusini, kaskazini kwa Australia na Oceania. Imesamba katika kanda za tropiki na nusutropiki za Asia ya Mashariki na imewasilishwa pia katika Amerika. Nyasi hili hukua katika vishungi na linaweza kufika m 1.5. Mbegu ina unywele mrefu upande mmoja na ncha kali upande mwingine. Unywele huwa songosongo ukiwa mkavu na mnyofu ukiwa umefyonza maji. Mizunguko ya ukavu na unyevu inayorudiwa inasukuma mbegu ndani ya udongo. Lakini kama mbegu ikiingia kwenye manyoya ya mnyama, inaweza kusukumwa katika ngozi na kuuma mnyama. Katika nchi nyingi watu wanapenda kutumia kichoma-mguu kwa kuvimba mapaa
John Dewey

John Dewey (1859-1952) alikuwa mwanafalsafa na mwanasaikolojia kutoka Marekani.
Waziri Mkuu wa Tanzania

Waziri Mkuu wa Tanzania ni msimamizi wa shughuli zote za serikali katika Jamhuri ya Muungano wa Tanzania. Anawakilisha serikali katika bunge la taifa. Yuko chini ya mamlaka ya rais. Anateuliwa na rais akihitaji kuthebitishwa na wabunge wengi. Waziri Mkuu si kiongozi wa serikali lakini anaongoza vikao vya baraza la mawaziri wakati rais na makamu wa rais hawapo. Tanganyika African National Union (TANU) Chama Cha Mapinduzi (CCM)
Defao

Francoise Lulendo Matumona (anajulikana kama General Defao; 31 Desemba 1958 - 27 Desemba 2021) alikuwa mwimbaji na mtunzi wa nyimbo kutoka nchi ya Jamhuri ya Kidemokrasia ya Kongo. Ni miongoni mwa waimbaji wa Kikongo wenye majina makubwa. Kazi zake za muziki hasa alizifanyia hukohuko kwao Kongo. Alianza kuimba mwaka 1976 kwenye makundi madogomadogo, huko mjini Kinshasa. Waliomvutia kuingia katika muziki kwa kipindi hicho ni Papa Wemba, Nyoka Longo, Gina Efonge Evoloko na waimbaji wanne wa kundi la Zaiko la miaka ya sabiini. Lakini yule hasa aliyemvutia akiimba ni Tabu Ley Rochereau. Tangu mwaka 1991, amenzisha bendi yake mwenyewe, The Big Stars, kwa lengo la kuwa nyota wa Afrika. Alifanya hili kwa kuwa nchini mwao ukishindwa kutimiza jambo fulani watu wanakucheka na huona wivu wengine wakifanikiwa - ndiyo-maana anafanya juhudi kubwa ili tu apate mafanikio. Hayo yametokea kwa sababu asilimia kubwa wanamuziki wa Kongo hawana subira. Wanataka kila kitu harakaharaka. Sasa hivi katika umri wake miaka hamsini, Defao anachukulia mambo kadiri yanavyokuja na si kwa pupa tena. Anajua ya kwamba, kwake, kibao kitamgeukia
Soukous

Soukous (pia inajulikana kama Lingala au rumba la Kikongo) ni jina la kutaja aina maarufu ya muziki wa dansi ambao umetoka katika Kongo katika miaka ya 1940, hasa ulitokana na athira ya Cuban son. Mtindo huu ulianza kupata umaarufu zaidi katika miaka ya 1960 na 70. Soukous hufahamika kama Lingala nchini Tanzania, Kenya, na Uganda hasa kwa sababu mashairi yake huimbwa kwa lugha ya Kilingala. Huko nchini Zambia na Zimbabwe, ambapo muziki wa Kikongo napo upo maarufu, bado huitwa kwa jina la rumba. Leo hii, unashikisha mitindo mingine kama vile kwasa kwasa na muziki wa kasi juu wa zouk. Kigezo:Rumba
Cheb Mami

Ahmed Khelifati Mohamed (Kiarabu: أحمد خليفاتي محمد‎, aḥmad khalīfātī muḥammad; anajulikana zaidi kwa jina lake la kisanii kama Cheb Mami (Kiarabu: شاب مامي‎, shābb māmī; amezaliwa mjini Saïda, Algeria, 11 Julai 1966) ni mwimbaji wa muziki wa rai kutoka nchini Algeria. Mohamed huimba na kuongea vizuri kabisa kwa Kiarabu cha Algeria na kwa Kifaransa.
Idir

Hamid Cheriet (kwa Kikabyle Ḥamid Ceryat; alijulikana zaidi kwa jina lake la kisanii kama Idir, kwa Kikabyle Yidir; Beni Yenni, Algeria, 1949 - 2020) alikuwa mwanamuziki Mberberi wa Algeria ambaye aliimba muziki wa rai. (Kwa orodha ndefu kabisa ya nyimbo za albamu ya Idir, tazama diskografia ya Idir kwenye Wikipedia ya Kifaransa)
Jimbo Kuu la Bujumbura

Umoja wa MunguUtatu (Baba, Mwana, Roho Mtakatifu)Umwilisho Maisha ya YesuMsalaba Ufufuko KupaaHistoria ya Wokovu UfunuoBiblia Mapokeo Ualimu DogmaNeema Dhambi Wokovu SakramentiWatakatifu Bikira Maria Papa: FransiskoUrika wa maaskofu Mitaguso mikuuKundi la MakardinaliKanisa la KilatiniMakanisa Katoliki ya Mashariki Historia UkristoUkatoliki Mlolongo wa KitumeSifa nne za Kanisa Utetezi EkumeniMaisha ya kiroho Amri Kumi UtawaSala Falsafa TeolojiaMuziki Sanaa Sayansi Liturujia Mwaka wa KanisaEkaristi Liturujia ya Vipindi Liturujia ya Kilatini (Roma Liturujia ya Trento Milano Toledo Braga Lyon Canterbury)Liturujia ya Armenia Liturujia ya MisriLiturujia ya Ugiriki Liturujia ya AntiokiaLiturujia ya Mesopotamia Jimbo Kuu la Bujumbura (kwa Kilatini Archidioecesis Buiumburaensis) ni mojawapo kati ya majimbo 8 ya Kanisa Katoliki nchini Burundi na kama hayo yote linafuata mapokeo ya Kiroma. Kikanisa lina majimbo ya Bubanza na Bururi chini yake. Askofu mkuu wake ni Evariste Ngoyagoye. Eneo ni la kilometa mraba 2,200, ambapo kati ya wakazi 1,968,000 (2012) Wakatoliki ni 1,542,000 (78.4%) katika parokia 29.
Jimbo Kuu la Gitega

Umoja wa MunguUtatu (Baba, Mwana, Roho Mtakatifu)Umwilisho Maisha ya YesuMsalaba Ufufuko KupaaHistoria ya Wokovu UfunuoBiblia Mapokeo Ualimu DogmaNeema Dhambi Wokovu SakramentiWatakatifu Bikira Maria Papa: FransiskoUrika wa maaskofu Mitaguso mikuuKundi la MakardinaliKanisa la KilatiniMakanisa Katoliki ya Mashariki Historia UkristoUkatoliki Mlolongo wa KitumeSifa nne za Kanisa Utetezi EkumeniMaisha ya kiroho Amri Kumi UtawaSala Falsafa TeolojiaMuziki Sanaa Sayansi Liturujia Mwaka wa KanisaEkaristi Liturujia ya Vipindi Liturujia ya Kilatini (Roma Liturujia ya Trento Milano Toledo Braga Lyon Canterbury)Liturujia ya Armenia Liturujia ya MisriLiturujia ya Ugiriki Liturujia ya AntiokiaLiturujia ya Mesopotamia Jimbo Kuu la Gitega (kwa Kilatini Archidioecesis Gitegaënsis) ni mojawapo kati ya majimbo 8 ya Kanisa Katoliki nchini Burundi na kama hayo yote linafuata mapokeo ya Kiroma. Kikanisa lina majimbo ya Muyinga, Ngozi na Ruyigi chini yake. Askofu mkuu wake ni Simon Ntamwana. Eneo ni la kilometa mraba 3,879, ambapo kati ya wakazi 1,353,723 (2013) Wakatoliki ni 1,093,939 (80.8%) katika parokia 42.
Jimbo Katoliki la Bubanza

Umoja wa MunguUtatu (Baba, Mwana, Roho Mtakatifu)Umwilisho Maisha ya YesuMsalaba Ufufuko KupaaHistoria ya Wokovu UfunuoBiblia Mapokeo Ualimu DogmaNeema Dhambi Wokovu SakramentiWatakatifu Bikira Maria Papa: FransiskoUrika wa maaskofu Mitaguso mikuuKundi la MakardinaliKanisa la KilatiniMakanisa Katoliki ya Mashariki Historia UkristoUkatoliki Mlolongo wa KitumeSifa nne za Kanisa Utetezi EkumeniMaisha ya kiroho Amri Kumi UtawaSala Falsafa TeolojiaMuziki Sanaa Sayansi Liturujia Mwaka wa KanisaEkaristi Liturujia ya Vipindi Liturujia ya Kilatini (Roma Liturujia ya Trento Milano Toledo Braga Lyon Canterbury)Liturujia ya Armenia Liturujia ya MisriLiturujia ya Ugiriki Liturujia ya AntiokiaLiturujia ya Mesopotamia Jimbo Katoliki la Bubanza (kwa Kilatini "Dioecesis Bubantina") ni mojawapo kati ya majimbo 8 ya Kanisa Katoliki nchini Burundi na kama hayo yote linafuata mapokeo ya Kiroma. Kikanisa linahusiana na jimbo Kuu la Bujumbura. Askofu wake ni Jean Ntagwarara. Eneo ni la kilometa mraba 2,700, ambapo kati ya wakazi 728,922 (2012) Wakatoliki ni 418,355 (57.4%).
Jimbo Katoliki la Bururi

Umoja wa MunguUtatu (Baba, Mwana, Roho Mtakatifu)Umwilisho Maisha ya YesuMsalaba Ufufuko KupaaHistoria ya Wokovu UfunuoBiblia Mapokeo Ualimu DogmaNeema Dhambi Wokovu SakramentiWatakatifu Bikira Maria Papa: FransiskoUrika wa maaskofu Mitaguso mikuuKundi la MakardinaliKanisa la KilatiniMakanisa Katoliki ya Mashariki Historia UkristoUkatoliki Mlolongo wa KitumeSifa nne za Kanisa Utetezi EkumeniMaisha ya kiroho Amri Kumi UtawaSala Falsafa TeolojiaMuziki Sanaa Sayansi Liturujia Mwaka wa KanisaEkaristi Liturujia ya Vipindi Liturujia ya Kilatini (Roma Liturujia ya Trento Milano Toledo Braga Lyon Canterbury)Liturujia ya Armenia Liturujia ya MisriLiturujia ya Ugiriki Liturujia ya AntiokiaLiturujia ya Mesopotamia Jimbo Katoliki la Bururi (kwa Kilatini "Dioecesis Bururiensis") ni mojawapo kati ya majimbo 8 ya Kanisa Katoliki nchini Burundi na kama hayo yote linafuata mapokeo ya Kiroma. Kikanisa linahusiana na Jimbo Kuu la Bujumbura. Askofu wake ni Venant Bacinoni. Eneo ni la kilometa mraba 5,776, ambapo kati ya wakazi 1,256,000 (2012) Wakatoliki ni 467,000 (37.2%).
Miaka ya 1100 KK

ֱ Lango la Historia | Lango la Biografia | Karibuni | Orodha ya Miaka ◄ | Milenia ya 2 KK | ►◄ | Karne ya 13 KK | Karne ya 12 KK | Karne ya 11 KK | ►Miaka ya 1100 KK | Miaka ya 1090 KK | Miaka ya 1080 KK | Miaka ya 1070 KK | ►1109 KK | 1108 KK | 1107 KK | 1106 KK | 1105 KK | 1104 KK | 1103 KK | 1102 KK | 1101 KK | 1100 KK Makala hii inahusu muongo wa miaka 1109 - 1100 KK.
Vodacom

Vodacom, ni kampuni ya mawasiliano bara Afrika. Vodacom ilianzishwa mwaka wa 1994 na kudi la Vodafone Plc kutoka Uingereza na Telkom kuroka Afrika Kusini. Kwa sasa, Vodafone linamiliki asilimia sitini na tano (65) za kampuni na usimamizi wa majukumu ya kampuni. Kampuni ya Vodacom lina wateja milioni hamsini na tano (55) na kampuni tanzu ya Afrika Kusini, Tanzania, Jamhuri ya Kidemokrasia ya Kongo, Msumbiji na Lesotho. Arodha ya kampuni tanzu za Vodacom ni: Hisa za kampuni ya Vodacom yameoorodheshwa kwenye soko la hisa la Johannesburg, chini ya alama: VOD. Wamiliku wa kuu ni:
Makumbusho ya kutokutambua uovu

Makumbusho ya kutokutambua uovu (kwa Kituruki Masumiyet Müzesi) ni riwaya iliyoandikwa na Orhan Pamuk na kutolewa mwaka wa 2008. Katika fasihi ya Kituruki, waandishi wa mashairi mbalimbali wametumia muda wao kutaja sifa na uzuri wa jiji la Istanbul. Kuna waaandishi wengi wa vitabu vya historia, mapenzi na hadithi mbalimbal ambao pia hawakusita kuusifia mji huu wa kimataifa. Lakini uzuri wa mji huu si tu kwa muonekano bali hata vitabu na mashairi yameshindwa kusifia kiwango ambacho kinatakiwa. Istanbul ni mji wa upendo, na mashairi mengi yanaelezea mapenzi ya watu maarufu ambao waliishi Istanbul katika kipindi cha nyuma. Leo hii tutakuhadithia simulizi ya mtu ambaye alitengeneza sehemu ya makumbusho ya upendo. Upendo huu umeelezewa ndani ya riwaya. Lakini kujua kwamba riwaya hii imeandika historia ya kweli au ya kufikirika, tutajua mwishoni mwa kipindi chetu na wewe msikilizaji ndiye utakayetoa maamuzi. Riwaya hii iliandikwa na mwandishi wa Kituruki, Orhan Pamuk ambaye ni mshindi wa tuzo ya Nobel. Riwaya hii ni maarufu kama ulivyo maarufu mji wa Istanbul wenyewe na ni riwaya ambayo haitokuja kusahaulika. Riwaya hii ni moja ya vitu vilivyomletea Pamuk tuzo hii ya Nobel. Riwaya yake iliyopewa jina la Istanbul, imeelezea maisha halisi ndani ya jiji hili
Kipardhi

Kipardhi ni lugha ya Kihindi-Kiulaya nchini Uhindi inayozungumzwa na Wapardhi. Mwaka wa 2001 idadi ya wasemaji wa Kipardhi imehesabiwa kuwa watu 49,300. Kufuatana na uainishaji wa lugha, Kipardhi iko katika kundi la Kiaryan.
Kiphudagi

Kiphudagi ni lugha ya Kihindi-Kiulaya nchini Uhindi inayozungumzwa na Waphudagi. Mwaka wa 2000 idadi ya wasemaji wa Kiphudagi imehesabiwa kuwa watu 1010. Kufuatana na uainishaji wa lugha, Kiphudagi iko katika kundi la Kiaryan.
Kipunjabi cha Magharibi

Kipunjabi cha Magharibi (pia Kilahnda) ni lugha ya Kihindi-Kiulaya nchini Pakistan na Uhindi inayozungumzwa na Wapunjabi. Mwaka wa 2015 idadi ya wasemaji wa Kipunjabi cha Magharibi nchini Pakistan imehesabiwa kuwa watu zaidi ya tisini milioni. Pia kuna wasemaji 1,910,000 nchini Uhindi (2007). Kufuatana na uainishaji wa lugha, Kipunjabi cha Magharibi iko katika kundi la Kiaryan. Wengine hutumia jina la Kilahnda kujumlisha lugha hii pamoja na Kisaraiki, Kihindko cha Kusini na cha Kaskazini, Kipahari-Potwari na Kikhetrani.